laion/Wikipedia-Exotic huggingface dataset:
রমিজ রাজা (দ্ব্যর্থতা নিরসন)

রমিজ রাজা বলতে বুঝাতে পারে: রমিজ রাজা, ফয়সালাবাদ থেকে আগত একজন পাকিস্তানি ক্রিকেটার রমিজ রাজা (ক্রিকেটার, জন্ম ১৯৮৭), করাচি থেকে একজন পাকিস্তানি ক্রিকেটার রমিজ রাজা (অভিনেতা), একজন ভারতীয় চলচ্চিত্র অভিনেতা ও প্রযোজক এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
বিজয় গিরি

রাজা বিজয় গিরি চাকমা সার্কেলের ১৫ তম চাকমা রাজা ছিলেন। [তথ্যসূত্র প্রয়োজন] [ উদ্ধৃতি প্রয়োজন ] তিনি চতুর্দশ চাকমা রাজা সংবধের পুত্র এবং কৈশোরে যুবরাজ হয়েছিলেন। তাঁর ছোট ভাই ছিলেন যার নাম যুবরাজ উদাই গিরি। চাকমা সার্কেল এবং এর লোকেরা "রোহাং" বা "রোয়াং" বর্তমান রাখাইন রাজ্যে (পূর্বে আরাকান নামে পরিচিত) বাস করত।তিনি খ্রিস্টীয় সপ্তম শতাব্দীর সময়ে এখানে বাস করেছিলেন। তিনি যুবরাজ থাকাকালীন তেওয়া নদী পেরিয়ে সাত ছামুস বা ২৬,০০০ সৈন্য নিয়ে জলপথে ছয় দিন ভ্রমণ করেছিলেন কলাবাঘা নামক এক স্থানে এবং টেকনাফ, ইন্দাং পাহাড় এবং ক্রিন্ডাং পাহাড় তিনটি দেশ দখল করেছিলেন। চাকমা জাতীয় সেনাবাহিনীর সর্বাধিনায়ক সেনাপতি জেনারেল রাধা মোহন খিসা সেনাবাহিনীকে যুদ্ধের ময়দানে বিজয়ের দিকে পরিচালিত করেছিলেন। তাদের সামরিক সাফল্যের পরে তারা খবর পেল যে, রাজা সংবুদ্ধ মারা গেছেন এবং যুবরাজ উদাই গিরি সিংহাসন দখল করেছিলেন। তারপর বিজয় গিরি দেশে ফিরে আসে এবং অবৈধ দ্বন্দ্ব এড়াতে বিজয়ী অঞ্চলগুলিতে থাকার সিদ্ধান্ত নেয় এবং তার সেনাবাহিনীকে তাকে অনুসরণ করার নির্দেশ দেয়। সেনাবাহিনীর বেশিরভাগ অংশই তাঁর অনুগত থাকায় তারা স্থানীয় "আরি" (আরাকানিজ বা রাখাইন) মহিলাদের স্ত্রী হিসাবে গ্রহণ করেছিল। বিতর্কিত বিষয় হলো তঞ্চঙ্গ্য চাকমা লোক এবং দাইংনেট চাকমা সম্প্রদায় উদাই গিরির বংশধর এবং চাকমা রাজ্যের প্রাচীন অংশ যার রাজধানী চম্পকনগর নামে পরিচিত ছিল। র রয়েল চাকমা কিংডম - বৌদ্ধ টাইমস
তাওয়াং মঠ

তাওয়াং মঠ হল অরুণাচল প্রদেশের তাওয়াং জেলায় অবস্থিত তিব্বতি বৌদ্ধ মঠ। বর্তমানে এটিই ভারতের বৃহত্তম বৌদ্ধ বিহার। ঐতিহাসিকভাবে এই বিহার অত্যন্ত তাৎপর্যপূর্ণ কারণ ষষ্ঠ দলাই লামার জীবনের সঙ্গে এই বিহার ওতপ্রোত ভাবে জড়িত হয়ে রয়েছে।
প্লবতা

প্লবতা (ইংরেজি: Buoyancy) বলতে একটি বস্তুকে তরলে নিমজ্জিত করলে বস্তুর উপর তরল কর্তৃক যে ঊর্ধ্বমুখী লব্ধি বল ক্রিয়া করে, সে বলকে বোঝায়। একে আর্কিমিডিসের সূত্র বলেও আখ্যায়িত করা হয়। আর্কিমিডিসের সুত্রটির নামকরণ করা হয় সিরাকাসের পদার্থবিদ আর্কিমিডিস-এর নামে। তৎকালীন সিরাকাসের রাজা দ্বিতীয় হিয়েরোর জন্য লরেল পাতার মুকুটের মতো দেখতে একটি সোনার মুকুট প্রস্তুত করা হয়েছিল। রাজা আর্কিমিডিসকে বলেছিলেন মুকুট না ভেঙে এটি আসলে স্বর্ণ দিয়ে তৈরি কি না, তা নির্ণয় করতে। অতঃপর, তিনি পানির অসংকোচনশীলতার ধর্ম ব্যবহার করে প্রমাণ করতে সক্ষম হন যে—কোনো বস্তুকে পানিতে নিমজ্জিত করা হলে তা তার আয়তনের সমপরিমাণ পানি অপসারণ করে। এ নীতিই আর্কিমিডিসের সূত্র নামে পরিচিত। সূত্রঃ বস্তুকে প্রবাহীর মধ্যে আংশিক বা সম্পূর্ণ নিমজ্জিত করলে ঐ বস্তুর ওপর প্রবাহী লম্বভাবে যে উর্ব্ধমুখী বল প্রয়োগ করে তাকে প্লবতা বলে / যদি একটি ঘনকাকৃতির বস্তুকে পানিতে নিমজ্জিত করা হয়, তাহলে আর্কিমিডিসের সূত্র অনুযায়ী তা তার আয়তনের সমান পানি অপসারণ করবে। এখন, পানিতে নিমজ্জিত অবস্থায় বস্তুর ওজন হবে, F = m g = ( A h ρ ) g = A h ρ g {\displaystyle F=mg=(Ah\rho )g=Ah\rho g} যেহেতু, কোনো একটি বস্তুর ভর, m = ρ V {\displaystyle m=\rho V} (যেখানে, ρ {\displaystyle \rho } দ্বারা বস্তুর ঘনত্ব বোঝায় এবং V {\displaystyle V} হলো বস্তুর আয়তন); কাজেই, বস্তুটি তার নিন্মতলে যে চাপ প্রয়োগ করবে তার মান হলো— P = F A = A h ρ g A = h ρ g {\displaystyle P={\frac {F}{A}}={\frac {Ah\rho g}{A}}=h\rho g} অর্থাৎ, কোন বস্তুর কোনো প্রবাহীতে (তরল বা গ্যাসে) আংশিক বা সম্পূর্ণভাবে নিমজ্জিত করলে ওই প্রবাহী বস্তটির উপর মোট যে পরিমান উর্ধমুখী ঘাতক প্রয়োগ করে তাকে প্লবতা বলে। Pickover, Clifford A. (২০০৮)। Archimedes to Hawking। Oxford University Press US। পৃষ্ঠা 41। আইএসবিএন 9780195336115। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফ্রেয়া অ্যালান

ফ্রেয়া অ্যালান (জন্ম: ৬ সেপ্টেম্বর ২০০১) হলেন একজন ইংরেজ অভিনেত্রী যিনি নেটফ্লিক্স সিরিজ দ্য উইচারের সিন্ট্রার প্রিন্সেস সিরিলা চরিত্রের জন্য সর্বাধিক পরিচিত। ফ্রেয়া অ্যালান ইংল্যান্ডের অক্সফোর্ডশায়ারে জন্মগ্রহণ করেছিলেন এবং অক্সফোর্ডের হেডিংটন স্কুলে পড়াশোনা করেছিলেন । ফ্রেয়া বাকিংহামশায়ারের বেকনসফিল্ডের ন্যাশনাল ফিল্ম অ্যান্ড টেলিভিশন স্কুলে তাঁর শিল্প বিষয়ক পড়াশোনা চালিয়ে যান, যেখানে তার অভিনয় অধ্যয়নের অংশ হিসাবে দুটি স্বল্পদৈর্ঘ্য চলচ্চিত্র ব্লুবার্ড এবং দ্য ক্রিসমাস ট্রি-তে অভিনয় করেছিলেন। অ্যালান আর্টস বিশ্ববিদ্যালয় বোর্নেমাউথে পড়াশোনা করতে গিয়েছিলেন যেখানে তিনি ক্যাপ্টেন ফিয়ার্স নামে একটি স্বল্পদৈর্ঘ্য চলচ্চিত্রের লিন্ডার চরিত্রে অভিনয় করেছিলেন। ফ্রেয়া হেনরি ক্যাভিলের সাথে "প্রিন্সেস ক্রিরিল্লা" চরিত্রে নেটফ্লিক্সের মূল সিরিজের দ্য উইচার এ যা পোলিশ লেখক আন্দ্রজেজ সাপকেস্কির দ্য উইচার থেকে অভিযোজিত, সিরিজটি নির্মাণ করেন লরেন শ্মিট হিশ্রিচ। সিরিজের চিত্রগ্রহণের সময় ফ্রেয়া ৮ মাস হাঙ্গেরির বুদাপেস্টে বাস করেছিলেন। অ্যালান দ্য উইচারের দ্বিতীয় মৌসুমে অভিনয় করবেন, যা ২০২০ সালের প্রথম দিকে লন্ডনে প্রযোজনার জন্য প্রস্তুত এবং ২০২২ সালে এটি প্রকাশিত হবে। "Princess Cirilla of Cintra on Netflix's The Witcher: Who is the actress Freya Allan?"। monstersandcritics.com। ২০১৯।  "Who is The Witcher's Freya Allan?"। unitedagents.co.uk। ২০১৯।  "Why Ciri from the Witcher looks so familiar"। looper.com। ২০১৯।  "Freya Allan"। pinknews.co.uk/। ২০১৯।  "Interview with Freya Allan"। thewitcher.tv। ২০১৯।  "The Witcher's Anya Chalotra and Freya Allan on plot spoilers, body image and Henry Cavill"। glamourmagazine.co.uk। ২০১৯।  "`The Witcher' renewed for Season 2 at Netflix ahead of Network premiere"। variety.com। ২০১৯।
পরিবর্তী তড়িৎ প্রবাহ

পরিবর্তী তড়িৎ প্রবাহ বা বিবর্তিত বিদ্যুৎ (ইংরেজি: Alternating Current বা AC Current) বলতে সেই ধরনের তড়িৎ প্রবাহকে বোঝানো হয় যে তড়িৎ-প্রবাহের দিক একটি নির্দিষ্ট পর্যায় পর পর বিপরীতগামী হয়। এটি সমপ্রবাহ বা DC Current এর থেকে ভিন্নধর্মী যেখানে তড়িৎ সময়ের সাথে সাথে এর দিক পরিবর্তন করে কেবল একটি নির্দিষ্ট দিকেই প্রবাহিত হতে থাকে। পরিবর্তি প্রবাহের ক্ষেত্রে একটি নির্দিষ্ট পর্যায়কালের অর্ধেক সময় তড়িৎ যেদিকে প্রবাহিত হয় বাকি অর্ধেক সময় ঠিক তার বিপরিত দিকে প্রবাহিত হয়। . বাসাবাড়িতে এবং ব্যবসা প্রতিষ্ঠানে তড়িৎ শক্তি পরিবহনের জন্য পরিবর্তি প্রবাহ বহুল ব্যবহৃত হয়। কারণ এই ধরনের তড়িৎ শক্তি সহজে দূর দূরান্তে প্রেরন করা যায় এবং এতে তড়িৎ শক্তির অপচয় কম হয়। এক্ষেত্রে প্রবাহিত তরিৎ শক্তির রুপ সাধারনত সাইন ওয়েভ হয়ে থাকে। এছাড়া বিশেষ ক্ষেত্রে ব্যতিক্রমী ধরনের পরিবর্তী প্রবাহও ব্যবহার করা হয়। সমক্ষ তড়িৎ N. N. Bhargava and D. C. Kulshreshtha (১৯৮৩)। Basic Electronics & Linear Circuits। Tata McGraw-Hill Education। পৃষ্ঠা 90। আইএসবিএন 978-0-07-451965-3।  National Electric Light Association (১৯১৫)। Electrical meterman's handbook। Trow Press। পৃষ্ঠা 81।
আসফার হোসেন মোল্লা

আসফার হোসেন মোল্লা (আনু. ১৯৫৩ – ১৩ মে ২০১৬) বাংলাদেশের গাজীপুরের একজন চিকিৎসক ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একবার সাংসদ হিসেবে নির্বাচিত হয়েছিলেন। তিনি বাংলাদেশ মেডিকেল অ্যাসোসিয়েশনের সদস্য ছিলেন। আসফার হোসেন মোল্লা ছিলেন হাফিজ উদ্দিন মোল্লা ও শাহিদা মোল্লার পুত্র। তিনি ঢাকা মেডিকেল কলেজ ছাত্র সংসদের সভাপতি ও যুবলীগের প্রেসিডিয়াম সদস্য ছিলেন। তিনি বাংলাদেশ মেডিকেল অ্যাসোসিয়েশনের সদস্যও ছিলেন। তিনি ১৯৯১ সালে গাজীপুর-৩ আসন থেকে সাংসদ হিসেবে নির্বাচিত হয়েছিলেন। আসফার হোসেন মোল্লা ২০১৬ সালের ১৩ মে বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে ৬৩ বছর বয়সে মৃত্যুবরণ করেন। "সাবেক সাংসদ আসফার হোসেন মোল্লার ইন্তেকাল"। সমকাল। ১৪ মে ২০১৬। ২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।  "সাবেক সাংসদ ডা. আসফার হোসেন আর নেই"। রাইজিংবিডি.কম। ১৩ মে ২০১৬। সংগ্রহের তারিখ ১ জানুয়ারি ২০২০।  "সাবেক এমপি ডা. আসফার হোসেন আর নেই"। জাগোনিউজ২৪.কম। ১৩ মে ২০১৬। সংগ্রহের তারিখ ১ জানুয়ারি ২০২০।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সাবেক এমপি আসফার মোল্লার ইন্তেকাল"। কালের কণ্ঠ। ১৪ মে ২০১৬। সংগ্রহের তারিখ ১ জানুয়ারি ২০২০।  "সাবেক এমপি ডা. আসফার হোসেন মোল্লা আর নেই"। বাংলাদেশ প্রতিদিন। ১৪ মে ২০১৬। সংগ্রহের তারিখ ১ জানুয়ারি ২০২০।
আমজাদ হোসেন (আইনজীবী)

আমজাদ হোসেন (আনু. ১৯৩৫ – ২২ মার্চ ২০১৫) বাংলাদেশের পাবনার একজন আইনজীবী ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন। আমজাদ হোসেন বাংলাদেশের স্বাধীনতা যুদ্ধের একজন সংগঠম ছিলেন। দেশ স্বাধীনের পর ১৯৭৩ সালে তিনি পাবনা-১২ আসন থেকে সাংসদ হিসেবে নির্বাচিত হয়েছিলেন। আমজাদ হোসেন জান্নাতুল ফেরদৌসের সাথে বিবাহবন্ধনে আবদ্ধ হয়েছিলেন। তিনিও একজন সাংসদ ছিলেন। তাদের দুই কন্যা ও এক পুত্র ছিল। আমজাদ হোসেন ২০১৫ সালের ২২ মার্চ ৮০ বছর বয়সে মৃত্যুবরণ করেন। "পাবনার সাবেক এমপি আমজাদ হোসেনের মৃত্যু"। সমকাল। ২২ মার্চ ২০১৫। ২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সাবেক সাংসদ অধ্যাপিকা জান্নাতুল ফেরদৌস আর নেই"। বাংলানিউজ২৪.কম। ২ ফেব্রুয়ারি ২০১২। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।  "আমজাদ হোসেন"। প্রথম আলো। ২৩ মার্চ ২০১৫। সংগ্রহের তারিখ ১ জানুয়ারি ২০২০। [স্থায়ীভাবে অকার্যকর সংযোগ] "পাবনার সাবেক এমপি আমজাদ হোসেন আর নেই"। বাংলানিউজ২৪.কম। ২২ মার্চ ২০১৫। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।  "পাবনায় মুক্তিযুদ্ধের সংগঠক আমজাদ হোসেনের মৃত্যু"। রাইজিংবিডি.কম। ২২ মার্চ ২০১৫। সংগ্রহের তারিখ ১ জানুয়ারি ২০২০।
জান্নাতুল ফেরদৌস (রাজনীতিবিদ)

জান্নাতুল ফেরদৌস (আনু. ১৯৩৮ – ১ ফেব্রুয়ারি ২০১২) বাংলাদেশের পাবনার একজন শিক্ষক ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন। জান্নাতুল ফেরদৌস পাবনা সরকারি বালিকা উচ্চ বিদ্যালয়ে শিক্ষকতা করতেন। ১৯৭৪ সালে তিনি পাবনা সরকারি মহিলা কলেজে যোগদান করেন ও ১৯৯৫ সাল পর্যন্ত সেখানে শিক্ষকতা করেছিলেন। সপ্তম জাতীয় সংসদ নির্বাচনে তিনি সংরক্ষিত মহিলা আসন-৫ এর সাংসদ হিসেবে নির্বাচিত হয়েছিলেন। জান্নাতুল ফেরদৌস আমজাদ হোসেনের সাথে বিবাহবন্ধনে আবদ্ধ হয়েছিলেন। তিনিও একজন সাংসদ ছিলেন। তাদের দুই পুত্র ও এক কন্যা ছিল। জান্নাতুল ফেরদৌস ২০১২ সালের ১ ফেব্রুয়ারি ৭৪ বছর বয়সে মৃত্যুবরণ করেন। "সাবেক সাংসদ অধ্যাপিকা জান্নাতুল ফেরদৌস আর নেই"। বাংলানিউজ২৪.কম। ২ ফেব্রুয়ারি ২০১২। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।  "সাবেক সাংসদ জান্নাতুল ফেরদৌসের দাফন সম্পন্ন"। বাংলানিউজ২৪.কম। ২ ফেব্রুয়ারি ২০১২। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "আমজাদ হোসেন"। প্রথম আলো। ২৩ মার্চ ২০১৫। সংগ্রহের তারিখ ১ জানুয়ারি ২০২০। [স্থায়ীভাবে অকার্যকর সংযোগ]
প্রজ্ঞা (বৌদ্ধ ভিক্ষু)

প্রজ্ঞা (চীনা: 般若三藏 or 般若; ফিনিন: Bōrě Sāncáng or Bō Rě, ৭৩৪) হলেন খ্রিস্টীয় নবম শতাব্দীর একজন বৌদ্ধ ভিক্ষু। তিনি অধুনা আফগানিস্তানের গান্ধার অঞ্চলে জন্মগ্রহণ করেন। তিনি তাং রাজবংশের রাজত্বকালে চীনে যান এবং কয়েকটি গুরুত্বপূর্ণ সংস্কৃত সূত্র চীনা ভাষায় পুনঃঅনুবাদ করেন। চীনে তীর্থযাত্রাকালে জাপানি ভিক্ষু কুকাইয়ের সাথে প্রজ্ঞার বন্ধুত্ব হয়েছিল বলে উল্লেখ করা হয়। কুকাই শিঙ্গন বৌদ্ধধর্মের ভবিষ্যৎ প্রবক্তা ছিলেন। তিনি কুকাইকে সংস্কৃতের মূল উৎসগুলো পড়তে ও বুঝতে সাহায্য করেছিলেন। তার প্রধান কাজগুলো হল আবতংসক সূত্র (চীনা: 華嚴經) প্রজ্ঞাপারমিতাহৃদয় (চীনা: 大乘理趣六波羅密多經) জাতকের ধ্যানের মহায়ন সূত্র (চীনা: 大乘本生心地觀經) "般若"। buddhaspace.org। সংগ্রহের তারিখ ২১ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কেওন, ড্যামিয়ান (২০০৩)। Dictionary of Buddhism। নিউ ইয়র্ক: অক্সফোর্ড ইউনিভার্সিটি প্রেস। আইএসবিএন ০-১৯-৮৬০৫৬০-৯
মোঃ মোস্তাফিজুর রহমান ফিজু

মোঃ মোস্তাফিজুর রহমান ফিজু বাংলাদেশের দিনাজপুরের একজন রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন। মোঃ মোস্তাফিজুর রহমান ফিজু ১৯৮৯ সালে প্রতিষ্ঠিত স্বপ্নপুরীর সহপ্রতিষ্ঠাতা ছিলেন। সপ্তম জাতীয় সংসদ নির্বাচনে তিনি দিনাজপুর-৬ আসন থেকে সাংসদ হিসেবে নির্বাচিত হয়েছিলেন। তার পুত্র শিবলী সাদিক ঐ আসনের বর্তমান সাংসদ। মোঃ মোস্তাফিজুর রহমান ফিজু ২০০৬ সালে মৃত্যুবরণ করেন। "বিনোদন কেন্দ্র 'স্বপ্নপুরী' জনপ্রিয় হয়ে উঠছে"। ভোরের কাগজ। ৩০ জুন ২০১৮। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "বিয়ে করলেন এমপি শিবলী সাদিক"। বাংলাদেশ প্রতিদিন। ৯ জুন ২০১৯। সংগ্রহের তারিখ ১ জানুয়ারি ২০২০।  "'শেষ মুহূর্তেও চেয়েছিলাম যাতে ডিভোর্স না হয়'"। কালের কণ্ঠ। ২৮ নভেম্বর ২০১৬। সংগ্রহের তারিখ ১ জানুয়ারি ২০২০।
পাই (অক্ষর)

পাই (বড়হাতের Π, ছোট হাতের অক্ষর π এবং ϖ) গ্রীক বর্ণমালার ষোলতম অক্ষর। গ্রিক সংখ্যাগুলির সিস্টেমে এটির মান ৮০। এটি ফোনিশিয়ান অক্ষর পে () থেকে এসেছে। পী থেকে যে অক্ষরগুলো এসেছে সেগুলির মধ্যে রয়েছে সিরিলিক পে (П, п), কপটিক পী (Ⲡ, ⲡ) এবং গথিক পাইর্থ্রা (𐍀)। বড় হাতের অক্ষর Π প্রতীক হিসাবে ব্যবহৃত হয়: পাঠ্য সমালোচনায়, ৯ম শতাব্দীর কোডেক্স পেট্রোপলিটনস, বর্তমানে রাশিয়ার সেন্ট পিটার্সবার্গে অবস্থিত গসপেলের অযৌক্তিক কোডেক্স । আইনি শর্টহ্যান্ডে এটি একটি বাদীকে প্রতিনিধিত্ব করে। বিজ্ঞান এবং প্রকৌশল : গণিতে প্রোডাক্ট অপারেটর, বড় হাতের পী ∏ (মূলধন ব্যবহারের উপমায় যেমন সিগমা Σ সামেশনের প্রতীক)। রসায়নের ওস্মোটিক চাপ ধারাবাহিক মেকানিক্স এবং তরল গতিবিদ্যায় সান্দ্র চাপ স্টেইনর । ছোট হাতের π প্রতীক হিসাবে ব্যবহৃত হয়: গাণিতিক আসল তুরীয় সংখ্যা (এবং এইভাবে অমূলদ সংখ্যা ) ধ্রুবক π = ৩.১৪১৫৯..., একটি অনুপাত বৃত্তের পরিধি আর ব্যাসের মধ্যে ইউক্লিডিয় জ্যামিতিতে। গণিতে মৌলিক সংখ্যা গণনাকারী ফাংশন বীজগণিত টপোলজিতে হোমোটপি গ্রুপগুলি । বাকিংহ্যাম - মাত্রিক বিশ্লেষণের উপপাদ্য ব্যবহার করে নির্মিত মাত্রাবিহীন পরামিতি। হ্যাড্রনকে পী মেসন বা পিওন বলে । ক্ষুদ্র অর্থনীতিতে অর্থনৈতিক লাভ । সামষ্টিক অর্থনীতিতে মূল্যস্ফীতির হার। এক ধরনের রাসায়নিক বন্ধন যেখানে পি কক্ষপথ ওভারল্যাপ হয়, তাকে পাই বন্ধন বলে । বহুগুণে স্পর্শকারীর বান্ডলে প্রাকৃতিক অভিক্ষেপ। আপেক্ষিক বীজগণিত মধ্যে প্রক্ষেপণের একতার অপারেশন। শক্তিবৃদ্ধি শেখার নীতি। পাই এর প্রাথমিক রূপটি প্রায় একটি হুক সমেত গামা মত দেখতে। ভেরিয়েন্ট পাই বা "পোমেগা" ( ϖ {\displaystyle \varpi \,\!} বা ϖ) ছোট হাতের পী-য়ের একটি গ্লাইফ বৈকল্পিক যা কখনও কখনও প্রযুক্তি প্রসঙ্গে ব্যবহার করা হয় যেমন ম্যাক্রন সহ ছোট হাতের ওমেগা যদিও ঐতিহাসিকভাবে এটি কেবল পী-এর একটি অভিশাপপূর্ণ রূপ, যার পাগুলি অভ্যন্তরে বাঁকানো হয়। এটি প্রতীক হিসাবে ব্যবহৃত হয়: কৌণিক কম্পাংক বুঝাতে তরঙ্গের ফ্লুইড ডাইনামিক্স (কৌণিক কম্পাঙ্ক সাধারণত দ্বারা প্রতিনিধিত্ব করে ω {\displaystyle \omega } তবে তরল গতিবিদ্যায় ভোর্টিসিটি সাথে বিভ্রান্ত হতে পারে)। সেলেস্টিয়াল মেকানিক্সে পেরিসেন্টার দ্রাঘিমাংশ । মহাজাগতিক ক্ষেত্রে আকর্ষণীয় দূরত্ব । বিকিরণীয় স্থানান্তরে একক-ছড়িয়ে ছিটিয়ে থাকা আলবেডো । জীববিজ্ঞানের একটি জনসংখ্যার ফিটনেসের গড় । উপস্থাপনের মৌলিক ওজন (সম্ভবত উপাদানগুলির থেকে আরও ভাল পার্থক্য বোঝাতে) w {\displaystyle w} ওয়েল গ্রুপের, সাধারণ লিপি ω {\displaystyle \omega } চেয়ে)। П, п - পে (সিরিলিক) P, p - পে (লাতিন) গণিত, বিজ্ঞান এবং ইঞ্জিনিয়ারিংয়ে ব্যবহৃত গ্রিক অক্ষর # Ππ (পাই) "Pomega"। Eric Weisstein's World of Physics। wolfram.com।  "Outline for Weeks 14&15, Astronomy 225 Spring 2008"। ২০১০-০৬-১৫ তারিখে মূল থেকে আর্কাইভ করা। সংগ্রহের তারিখ ২০২০-০১-০১।
মোঃ আতিউর রহমান

মোঃ আতিউর রহমান (আনু. ১৯৩৯ – ১৩ নভেম্বর ২০১৩) বাংলাদেশের দিনাজপুরের একজন শিক্ষায়তনিক ব্যক্তি ও রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন। মোঃ আতিউর রহমান ১৯৬২ সালে রাজশাহী বিশ্ববিদ্যালয় থেকে স্নাতকোত্তর ডিগ্রি লাভ করেছিলেন। তিনি দিনাজপুর সরকারি মহিলা কলেজ, সৈয়দপুর ক্যান্টনমেন্ট পাবলিক কলেজ, জালালাবাদ ক্যান্টনমেন্ট পাবলিক কলেজ, বগুড়া ক্যান্টনমেন্ট পাবলিক কলেজের অধ্যক্ষ ছিলেন। ১৯৭৮ সালে চাকরি থেকে ইস্তফা দেন ও রাজনীতিতে যোগদান করেন। মোঃ আতিউর রহমান দ্বিতীয় জাতীয় সংসদ নির্বাচনে দিনাজপুর-১১ আসন থেকে সাংসদ হিসেবে নির্বাচিত হয়েছিলেন। ১৯৯৬ সালে তিনি দিনাজপুর-৬ আসন থেকে ষষ্ঠ জাতীয় সংসদ নির্বাচনে সাংসদ হিসেবে নির্বাচিত হয়েছিলেন। মোঃ আতিউর রহমান ২০১৩ সালের ১৩ নভেম্বর ৭৪ বছর বয়সে মৃত্যুবরণ করেন। "সাবেক এমপি আতিউর রহমান আর নেই"। সংগ্রাম। ২২ নভেম্বর ২০১৩। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "দিনাজপুরে বিএনপির সাবেক সাংসদের মৃত্যু, হরতাল শিথীল"। রাইজিংবিডি.কম। ১৩ নভেম্বর ২০১৩। সংগ্রহের তারিখ ১ জানুয়ারি ২০২০।
চাইথোয়াই রোয়াজা

চাইথোয়াই রোয়াজা (১৬ ডিসেম্বর ১৯৩০ – ৯ জানুয়ারি ১৯৯৪) বাংলাদেশের রাঙ্গামাটির একজন রাজনীতিবিদ যিনি তৎকালীন পার্বত্য চট্টগ্রাম-২ আসনের সংসদ সদস্য ছিলেন। চাই থোয়াই রোয়াজা ১৬ ডিসেম্বর ১৯৩০ সালে পার্বত্য রাঙ্গামাটি জেলার কাউখালী উপজেলার কলমপতির হেডম্যানপাড়া গ্রামে জন্মগ্রহণ করেন। তার পিতা মৃত নিচাই প্রু রোয়াজা। মাতা মৃত চুনিলা মার্মা। চাই থোয়াই রোয়াজা ১৯৭৩ সালের প্রথম জাতীয় সংসদ নির্বাচনে পার্বত্য চট্টগ্রাম-২ আসন থেকে পার্বত্য চট্টগ্রাম জনসংহতি সমিতির প্রার্থী হিসেবে সংসদ সদস্য নির্বাচিত হন। ২৫ জানুয়ারী ১৯৭৫ সালে বাকশাল আইন পাশ হলে সকল সংসদ সদস্যের বাকশালে যোগদান বাধ্যতামূলক করা হয় এবং যারা বাকশালে যোগদান করবে না তাদের সদস্যপদ বাতিল বলে গণ্য হয়। মুক্তিযুদ্ধের সর্বাধিনায়ক জেনারেল ওসমানী, ব্যারিস্টার মইনুল হোসেন ও আবদুল্লাহ সরকার বাকশালে যোগ দেন নাই। পার্বত্য চট্টগ্রাম-১ আসনের সংসদ সদস্য মানবেন্দ্র নারায়ণ লারমা ও পার্বত্য চট্টগ্রাম-২ আসনের সংসদ সদস্য চাই থোয়াই রোয়াজা আত্মগোপণে চলে যান। তিনি ১৯৫৩ থেকে ১৯৯৪ পর্যন্ত হেডম্যান ও ১৯৫৯ থেকে ১৯৭১ সাল পর্যন্ত কলমপতি ইউনিয়ন কাউন্সিলের চেয়ারম্যান ছিলেন। চাইথোয়াই রোয়াজা ৯ জানুয়ারি ১৯৯৪ সালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  ইবরাহিম রহমান (১৩ নভেম্বর ২০১৩)। "পার্বত্য জনপদের কিংবদন্তির নেতা এম এন লারমা"। দৈনিক সংগ্রাম। ১০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০২০।  "প্রখ্যাত ব্যক্তিত্ব, ৩ নং ঘাগড়া ইউনিয়ন, রাঙ্গামাটি জেলার কাউখালী উপজেলা"। বাংলাদেশ জাতীয় তথ্য বাতায়ন। ১০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০২০।  মিজানুর রহমান খান (২৯ জানুয়ারি ২০১৪)। "'তথাকথিত বিরোধী দল' ও বঙ্গবন্ধুর দৃষ্টিভঙ্গি"। দৈনিক প্রথম আলো। ১০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০২০।  "বিখ্যাত ব্যক্তিত্ব"। www.rangamati.gov.bd। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।
অ্যাক্রোপলিস এন্টারটেইনমেন্ট

অ্যাক্রোপলিস এন্টারটেইনমেন্ট প্রাইভেট. লিমিটেড কলকাতা ভিত্তিক একটি ভারতীয় বাংলা ভাষার টেলিভিশন সিরিয়াল এবং চলচ্চিত্র প্রযোজনা সংস্থা, এটি অক্টোবর ২০০৬ সালে প্রতিষ্ঠা করা হয়। অ্যাক্রোপলিস এন্টারটেইনমেন্ট প্রাইভেট লিমিটেডের সৃজনশীল পরিচালক হলেন- স্নিগ্ধা সুমিত বসু, সুমিত টিঙ্কারি বসু, রজনীশ জয়চন্দ্র হেদাও এবং সানী ঘোষ রায়। তারা " অগ্নিপরীক্ষা " এবং "রাশি" এর মতো অনুষ্ঠান দিয়ে তাদের কার্যক্রম শুরু করেছিলেন এবং বাংলা টেলিভিশনে আরও অনেক জনপ্রিয় অনুষ্ঠান নির্মাণ করেছিলেন যার মধ্যে উল্লেখযোগ্য হলো- বধুবরণ, আমার দূর্গা এবং বকুল কথা । নগরকীর্তন(২০১৭-এর চলচ্চিত্র) অগ্নিপরীক্ষা রাশি বধুবরণ জানি দেখা হবে মিলন তিথি মেমবউ আমার দূর্গা দেবীপক্ষ অর্ধাঙ্গিনী বকুল কথা ইরাবতীর চুপকথা ফিরকি রিমলি ধ্রুবতারা ওগো নিরুপমা "Acropolis Entertaiment Pvt Ltd"। Just dial (English ভাষায়)। ২ ডিসেম্বর ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) "ACROPOLIIS ENTERTAINMENT PRIVATE LIMITED"। Zauba Corp। ১৮ সেপ্টেম্বর ২০১৮।
একাদশ জাতীয় সংসদ

একাদশ জাতীয় সংসদ ২০১৮ সালের ৩০ ডিসেম্বর একাদশ জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। ২০১৯ সালের ৩ জানুয়ারি নির্বাচিত সংসদ সদস্যগণ শপথ গ্রহণ করেন। ৭ জানুয়ারি মন্ত্রিসভার সদস্যগণ শপথগ্রহণ করেন। ৩০ জানুয়ারি একাদশ সংসদের প্রথম অধিবেশন অনুষ্ঠিত শুরু হয়। জাতীয় সংসদের ৩৫০টি আসনের মধ্যে জণগনের সরাসরি ভোটে নির্বাচিত আসন ৩০০টি এবং ৫০টি মহিলা আসন হিসেবে সংরক্ষিত। ৩০০টি আসনের মধ্যে বাংলাদেশ আওয়ামী লীগ ২৫৮টি আসনে জয়লাভ করে সংখ্যাগরিষ্ঠতা অর্জন করে শেখ হাসিনাকে প্রধান করে সরকার গঠন করে এবং জাতীয় পার্টি ২২টি আসনে জয়লাভ করে বিরোধীদলের মর্যাদা পায়। ২০১৯ সালের ৩০ জানুয়ারি একাদশ সংসদের প্রথম অধিবেশ শুরু হয়ে ২৬ কার্যদিবস চলার পর ১১ মার্চ অধিবেশনটি শেষ হয়। অধিবেশনের শুরুতে রাষ্ট্রপতি আবদুল হামিদ ভাষণ দেন। রাষ্ট্রপতির ভাষণের ওপর ১৯৪ জন সংসদ সদস্য ৫৪ ঘণ্টা ৫৭ মিনিট আলোচনা করেন এবং শেষে ধন্যবাদ প্রস্তাব গৃহীত হয়। এ অধিবেশনে মোট পাঁচটি বিল গৃহীত হয় এবং ১০ কার্যদিবসের মধ্যে ৫০টি সংসদীয় কমিটি গঠন করা হয়। বাংলাদেশ জাতীয় সংসদের কার্যপ্রাণালী বিধি-৭১ অনুযায়ী এ অধিবেশনে ৩২১টি নোটিশ জমা পড়ে যার মধ্যে ৩০টি গ্রহণ করে ১৮টির উপর আলোচনা করা হয়। ৭১(ক) বিধি অনুযায়ী আরো ১৫৫টি নোটিশের উপর আলোচনা হয়। সংসদ নেতার জন্য জমা পড়া ১১৪টি প্রশ্নের মধ্যে ৪৬টি প্রশ্নের উত্তর দেওয়া হয়। মন্ত্রীদের জন্য জমা পড়া দুই হাজার ৩২৫টি প্রশ্নের মধ্যে এক হাজার ৭৩০টির উত্তর দেওয়া হয়। অধিবেশন চলাকালে ৭ মার্চ শপথ গ্রহণ করেন গণফোরামের সুলতান মোহাম্মদ মনসুর আহমেদ। ২০ ফেব্রুয়ারি সংরক্ষিত নারী আসনের সদস্যগণ শপথ গ্রহণ করেন। ২০১৯ সালের ২৪ এপ্রিল সংসদের দ্বিতীয় অধিবেশন শুরু হয়ে ৫ কার্যদিবস পর শেষ হয়। দ্বিতীয় এ অধিবেশন চলাকালীন বাংলাদেশ জাতীয়তাবাদী দল থেকে নির্বাচিত পাঁচজন সদস্য শপথ গ্রহণ করেন। বাংলাদেশ জাতীয় সংসদের কার্যপ্রাণালী বিধি-৭১ অনুযায়ী এ অধিবেশনে ১৬৬টি নোটিশ জমা পড়ে যার মধ্যে ৯টি গ্রহণ করে ১টির উপর আলোচনা করা হয়। এছাড়া ৭১(ক) বিধিতে ৪৪টি নোটিশ নিয়ে আলোচনা হয়। সংসদ নেতার জন্য জমা পড়া ৪৪টি প্রশ্নের মধ্যে ১১টি প্রশ্নের উত্তর দেওয়া হয়। মন্ত্রীদের জন্য জমা পড়া ১ হাজার ৪০টি প্রশ্নের মধ্যে ৩৭৫টির উত্তর দেওয়া হয়। "প্রাণবন্ত সংসদের আশা, একাদশ সংসদের যাত্রা শুরু"। প্রথম আলো। সংগ্রহের তারিখ ১ জানুয়ারি ২০২০।  "শেষ হলো একাদশ সংসদের প্রথম অধিবেশন"। বাংলা ট্রিবিউন। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।  "শেষ হল সংসদ অধিবেশন"। বিডিনিউজ টোয়েন্টিফোর। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।
মা ম্যা চিং

মা ম্যা চিং বাংলাদেশের বান্দরবানের একজন রাজনীতিবিদ যিনি বাংলাদেশ জাতীয়তাবাদী দলের রাজনীতির সাথে যুক্ত। তিনি একজন সাবেক সাংসদ। মা ম্যা চিংয়ের স্বামীর বোনের স্বামী অং শৈ প্রু চৌধুরী ও তিনি সাচিং প্রু জেরীর মামি। তিনি পঞ্চম জাতীয় সংসদ নির্বাচনে সংরক্ষিত মহিলা আসন-৩০ এর সাংসদ হিসেবে নির্বাচিত হয়েছিলেন। ১৯৯৬ সালে ষষ্ঠ জাতীয় সংসদ নির্বাচনেও তিনি সংরক্ষিত মহিলা আসন-৩০ এর সাংসদ হিসেবে নির্বাচিত হয়েছিলেন। "বোমাং রাজা অং শৈ প্রু চৌধুরী আর নেই"। কালের কণ্ঠ। ৯ আগস্ট ২০১২। সংগ্রহের তারিখ ১ জানুয়ারি ২০২০।  "বিএনপির দুই পক্ষ মুখোমুখি"। কালের কণ্ঠ। ১৮ মে ২০১৭। সংগ্রহের তারিখ ১ জানুয়ারি ২০১৯।  "কেন্দ্রের দিকে তাকিয়ে মামি-ভাগনে"। প্রথম আলো। ২৩ নভেম্বর ২০১৮। সংগ্রহের তারিখ ১ জানুয়ারি ২০১৯। [স্থায়ীভাবে অকার্যকর সংযোগ] "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
নেরাভান্ডা আইয়াপ্পা

নেরাভান্ডা আইয়াপ্পা ওরফে এনসি আইয়াপ্পা (জন্ম: ১৯ অক্টোবর ১৯৭৯) হলেন একজন সাবেক ভারতীয় প্রথম শ্রেণির ক্রিকেটার। তিনি কর্ণাটকের হয়ে রঞ্জি ট্রফি খেলেছেন। ২০০১ সালের ২রা ডিসেম্বর তামিলনাড়ুর বিপক্ষে ম্যাচে তিনি প্রথম শ্রেণির ক্রিকেটে অভিষেক করেছিলেন। তিনি ভারতীয় চলচ্চিত্র অভিনেত্রী নেরাভান্ডা চেত্তিচা প্রেমার ছোট ভাই। ২০১৫–১৬ সালে, তিনি বিগ বস কন্নড়ের ৩য় আসরে প্রতিযোগিতা করেছিলেন; যেখানে তিনি ৬ষ্ঠ স্থান অধিকার করেছিলেন। Profile at Cricketarchive.co.uk
সাহিল আনন্দ

সাহিল আনন্দ হলেন একজন ভারতীয় চলচ্চিত্র ও টেলিভিশন অভিনেতা। তিনি ২০১২ সালে মুক্তিপ্রাপ্ত করণ জোহর পরিচালিত স্টুডেন্ট অব দ্য ইয়ার চলচ্চিত্রে জিৎ খুরানা চরিত্রে অভিনয়ের মাধ্যমে বলিউডে পদার্পণ করেন। পরবর্তীতে তিনি বাবলু হ্যাপি হ্যায় চলচ্চিত্রে যতীন চরিত্রে অভিনয় করেছেন। বলিউডে প্রবেশের পূর্বে ২০০৬ সালে, তিনি এমটিভি রোডিস ৪-এ অংশ নিয়েছিলেন। ২০১৬ সালে, তিনি কালারসে সম্প্রচারিত জনপ্রিয় রিয়ালিটি অনুষ্ঠান বিগ বস ১০-এ একজন প্রতিযোগী হিসেবে অংশ নিয়েছিলেন, যেখানে তিনি ১৪তম স্থান অধিকার করেছিলেন। "STUDENT Varun Dhawan turns life savior for Sahil Anand"। Yahoo! Movies। সংগ্রহের তারিখ ১৪ জানুয়ারি ২০১৪।  Batra, Ankur (৭ নভেম্বর ২০১৩)। "I love being Jeet in real life: Sahil Anand"। The Times of India। ১০ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৪।  Talreja, Vinod (৯ জানুয়ারি ২০১৪)। "Babloo Happy Hai trailer: It will tickle your funny bone a bit!"। Bollywood Life। সংগ্রহের তারিখ ১৪ জানুয়ারি ২০১৪।  "Sahil Anand with Swati on sets of their film 'Bang Bang Bangkok'"।  "Joy Mukerji's son revives his banner with 'Hai Apna Dil toh Awara'"।  "Sahil Anand: I developed a close bond with Ajaz Khan while shooting for Love Day"।  ইন্সটাগ্রামে সাহিল আনন্দ ফেসবুকে সাহিল আনন্দ টুইটারে সাহিল আনন্দ ইন্টারনেট মুভি ডেটাবেজে সাহিল আনন্দ (ইংরেজি)